Diari Oficial de la Generalitat Valenciana


Sumari del DOGV 5874, del 20-10-2008 (2008/10301)

Assumpte civil 000171/2006. Notificació de la sentència a Jaime Enrique Silva Salazar.
--------------------------------------------------------------------------------------

### Dades del document

Número de DOGV
:   5874

Data del DOGV
:   20-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/10764


Data del document
:   12-06-2008

Organisme emissor
:   Jutjat de Primera Instància Número 1 de Villena

Tipus de document
:   Edicte

Descriptors 

:   * sistema judicial

Assumpte civil 000171/2006. Notificació de la sentència a Jaime Enrique Silva Salazar. [2008/10116]  
Judici: separació contenciosa 000171/2006.  
Part demandant: Eyner Vanessa Gómez Carrillo.  
Part demandada: Jaime Enrique Silva Salazar.  
En el judici referit s'ha dictat la resolució que, literalment, és com es diu:  
«Sentència  
Villena, 14 de gener de 2008  
María Isabel Mera Gorrachategui, jutgessa del Jutjat de Primera Instància número 1 de Villena, ha vist les actuacions de separació que se segueixen en este Jutjat amb el número 171/2006, a instàncies d'Eyner Vanessa Gómez Carrillo, representada per la procuradora senyora Hernández Mira i dirigida per la lletrada senyora Barceló Herrero, contra Jaime Enrique Silva Salazar, declarat en rebel·lia processal, amb la intervenció del Ministeri Fiscal.  
Dispositiva  
Amb l'estimació de la demanda interposada per Eyner Vanessa Gómez Carrillo, representada per la procuradora senyora Hernández Mira i dirigida per la lletrada senyora Barceló Herrero, contra Jaime Enrique Silva Salazar, declarat en rebel·lia processal, decrete la separació del matrimoni entre les persones adés esmentades, contret l'1 de novembre de 1999, amb tots els efectes legals inherents a la declaració esmentada, que són:  
1. La suspensió de la vida en comú dels casats, la revocació dels consentiments i poders que els cònjuges s'hagen atorgat entre si, cessant, llevat d'un pacte en sentit contrari, la possibilitat de vincular béns privatius de l'altre en l'exercici de la potestat domèstica, i la dissolució del règim de guanys.  
2. Atribuir l'ús i gaudi de l'habitatge familiar així com del parament domèstic a la mare, en companyia de la qual queda el fill menor.  
3. El fill menor d'edat, Tito Ricardo Silva Gómez, sotmés a la pàtria potestat d'ambdós progenitors, quedarà sota la guàrdia i custòdia de la mare.  
4. S'estableix com a règim de visites i comunicacions del progenitor no custodi, senyor Silva Salazar, respecte del seu fill Tito Ricardo, el de caps de setmana alterns, des de les 19.00 hores del divendres fins a les 21.00 hores del diumenge. El menor haurà de ser recollit i tornat pel pare al domicili de la mare.  
Els ponts escolars s'uniran al cap de setmana corresponent, i en els festius intersetmanals el menor romandrà amb el progenitor amb el qual no passe el següent cap de setmana.  
Les vacances escolars d'estiu, Nadal i Setmana Santa es repartiran a mitges, escollint-hi el torn el pare el primer any.  
S'assenyala la quantitat de 210 euros en concepte d'aliments per al menor Tito Ricardo, quantitat que el pare ingressarà els primers cinc dies de cada mes en el compte que amb este efecte assenyale l'altre progenitor, i que s'actualitzarà anualment conforme a les variacions de l'índex de preus al consum; cada progenitor haurà de pagar el 50% de les despeses extraordinàries que puga ocasionar el fill, incloses les d'estudis, llibres de text, matrícules, activitats extraescolars, esports, despeses de malaltia, òptica, dentista, etc.  
Notifiqueu esta resolució a les parts amb l'advertència que no és ferma i que hi poden interposar un recurs d'apel·lació, de conformitat amb el que disposen els articles 455 i següents de la LEC. Una vegada siga ferma esta sentència, trameteu-ne una testimoniança al Registre Civil central perquè s'efectue l'oportuna anotació marginal. Esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, mitjançant la provisió de 12 de juny de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a dur a terme la diligència de notificació de sentència.  
Villena, 12 de juny de 2008.- El secretari judicial: Josep Lluis Alemany Climent.